Read Also: సవ్యసాచి ట్విట్టర్ రివ్యూ.. అలా ఎలా?
ఏమిటీ ‘సవ్యసాచి’.. ఎలా ఒప్పకున్నారు?
నిజానికి నాకు సవ్యసాచి అంటే ఏమిటో తెలియదు. దర్శకుడు చందూ మొండేటి కథ చెప్పిన తరువాత తెలుసుకున్నా. సవ్యసాచి అంటే విన్నాం కాని పూర్తిగా తెలియదు. ఈ సినిమా లైన్‌ని ‘ప్రేమమ్’ టైంలోనే చందూ చెప్పారు. చాలా ఇంట్రస్టింగ్‌గా అనిపించింది. చాలా వైవిధ్యం ఉన్న ఈ కథను ప్రేక్షకులు ఎలా రిసీవ్ చేసుకుంటారనే భయం కలిగింది. రిస్క్ చేస్తున్నాం అనిపించింది కాని స్క్రిప్ట్ రెడీ అయ్యాక సినిమాపై నమ్మకం ఏర్పడింది. కథ మొత్తం విన్నాక షూటింగ్ ఎప్పుడు మొదలెడదాం అనేశా. అలా ఈ ప్రాజెక్ట్ పట్టాలెక్కింది.
ఏమిటీ ట్విన్ సిండ్రోమ్..
టీజర్ ట్రైలర్స్ చూస్తే దీనిపై ఓ అవగాహన వచ్చే ఉంటుంది. మనకు తెలియకుండా మన శరీర భాగంలోని చేయి దానంతట అదే పనిచేయడమే ట్విన్ సిండ్రోమ్. దీనికి గురించి నాకు మొదట తెలియదు. గూగుల్, యూట్యూబ్ ద్వారా ‘సవ్యసాచి’ గురించి తెలుసుకున్నా. రియల్ లైఫ్‌లో ఇలాంటి సంఘటనలు చాలా జరిగాయి. వాటి గురించి కొన్ని ఆర్టికల్స్ చదివి ఆశ్చర్యపోయా.. ఇలా కూడా జరుగుతుందా అని చందూని అడిగా. అపారమైన శక్తి ఉన్న చేయితో పడే ఇబ్బందుల్ని.. వాటి పర్యావసానం ఏంటి అన్నదానికి అద్భుతమైన ట్రీట్ మెంట్ ఇచ్చారు దర్శకుడు.
ప్రతినాయకుడు మాధవన్ గురించి..
మాధవన్ ఈ చిత్రంలో అద్భుతంగా నటించారు. ఆయన పాత్రకు ప్రేక్షకుల నుండి మంచి రెస్పాన్స్ రావడం ఖాయం. ఆయన కథల విషయంలో చాలా పక్కాగా ఉంటారు. ఏ సినిమా పడితే ఆ సినిమా చేయరు. కథల ఎంపికలో చాలా పరిణితి కనబరుస్తారని ఈ చిత్రాన్ని బట్టి తెలుస్తోంది. ఆయన సవ్యసాచి చిత్రాన్ని ఒకే చేయడంతో మాకూ కాన్ఫిడెంట్ రెట్టింపు అయ్యింది.
మైత్రీ మూవీస్, కీరవాణి గురించి..
ఈ చిత్రం మైత్రీ మూవీస్ చేతికి వెళ్లడంతో సినిమాపై మాకు పూర్తి నమ్మకం ఏర్పడింది. ఈ బ్యానర్‌లో పలు విజయవంతమైన చిత్రాలు వచ్చాయి. మైత్రీ మూవీ మేకర్స్ నుండి సినిమా వస్తుంది అంటే పక్కా హిట్ ఫిక్స్ అయిపోతున్నారు. మాధవన్, భూమిక లాంటి సీనియర్ యాక్టర్స్‌ నటించారంటే.. బ్యానర్ వల్లే.
ఇక ఈ చిత్రానికి కీరవాణి గారు అద్భుతమైన మ్యూజిక్ అందించారు. ఇఫ్పటికే విడుదలైన సాంగ్స్ సూపర్ రెస్పాన్స్ వస్తుంది. బాహుబలి తరువాత ఆయన ఈ చిత్రానికి పనిచేయడం ఆనందంగా ఉంది. ఈ సినిమాకి ఆయన అందించిన నేపథ్య సంగీతం సినిమాను మరో స్థాయికి తీసుకెళ్లింది.
శైలాజా రెడ్డి అల్లుడు నిరాశ పరిచిందా?
హిట్ ఫ్లాప్‌లు సాధారణమే. కొన్ని ఊహించిన స్థాయి విజయాన్ని అందుకోలేవు. కాని శైలజా రెడ్డి అల్లుడు నిరాశ పరిచినా నా కెరియర్‌లో బెస్ట్ ఓపెనింగ్స్ రాబట్టింది. అంతవరకూ హ్యాపీనే. బట్ ‘సవ్యసాచి’ఖచ్చితంగా అన్ని వర్గాల ప్రేక్షకులకు చేరువఅవుతుందనే నమ్మకం ఉంది.
నెక్ట్స్ ప్రాజెక్ట్స్?
ప్రస్తుతం సమంతతో కలిసి శివ నిర్వాణ దర్శకత్వంలో ఓ సినిమా చేస్తున్నా. మరో రెండు చిత్రాలు ఓకే అయ్యాయి. ఈ ఏడాదితో పాటు వచ్చే ఏడాది వరుస చిత్రాలు చేస్తున్నా.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.